18.4.2023
SL
Uradni list Evropske unije
(ix)
osebki bodo uporabljeni za namene kazenskega pregona ali sodne postopke;
(x)
deli tigrov, rojenih in gojenih v ujetništvu, in izdelki iz njih se prenesejo, pri čemer:
C 135/7
— je osebek del dejanske izmenjave kulturnih ali umetniških del med uglednimi ustanovami (npr. muzeji) ali — se je upravni organ zadevne države članice prepričal, da je osebek priznano umetniško delo in da njegova vrednost zagotavlja, da se ne bo uporabil za druge namene, ali — je osebek namenjen raziskovanju ali izobraževanju, katerega cilj je varstvo ali ohranitev vrste.
V primeru dvomov ali znanstvene negotovosti ter ob upoštevanju previdnostnega načela in ciljev zakonodaje lahko države članice vselej uporabijo svojo diskrecijsko pravico in zavrnejo izdajo potrdila.
Kadar določbe v okviru nacionalnega prava države članice EU njenim organom ne dovoljujejo, da izvajajo diskrecijsko pravico, ki jo zagotavlja člen 8(3) Uredbe (ES) št.
338/97, in zavrnejo vloge za izdajo potrdil za komercialno trgovino znotraj EU z živimi tigri, rojenimi in gojenimi v ujetništvu, njihovimi deli in izdelki iz njih, kadar so izpolnjeni pogoji iz člena 8(3) Uredbe (ES) št.
338/97 in kadar se z osebki v nekomercialne namene trguje znotraj EU, bi moral upravni organ CITES države članice uporabiti pristop na podlagi tveganja in zagotoviti, da se vloge za izdajo potrdil za trgovino znotraj EU obravnavajo čim skrbneje.
S členom 66 Uredbe Komisije (ES) št.
865/2006 se zahteva, da se pred izdajo potrdila za trgovino znotraj EU živi osebek posamično označi.
Kot glavna tehnika za označevanje živih tigrov se priporoča mikročip.
Države članice bi morale razmisliti o uporabi kombinacije dveh različnih tehnik prepoznavanja ali označevanja, vključno z individualnim določanjem profila DNK, če je primerno.
Potrdilo bi moralo vsebovati dovolj podroben opis živega osebka in/ali ustreznih delov in izdelkov za zagotovitev, da se lahko uporabi samo za specifični osebek in ga ni mogoče zlorabiti za druge osebke.
Potrdila za trgovino znotraj EU bi se morala izdati samo za posamezni posel (tako da se dovoli samo en posel), s čimer se zagotovi, da je potrdilo veljavno samo za imetnika, navedenega v polju 1 potrdila.
To priporočilo temelji na členu 11(3), drugi pododstavek, Uredbe (ES) št.
865/2006, ki državam članicam dovoljuje „izdajo potrdil o določenih poslih prenosa tudi, kadar se šteje, da obstajajo drugi dejavniki, opisani v oddelku 1, točka (a), tega dokumenta in povezani z ohranitvijo vrst, ki preprečujejo izdajo potrdila za določene osebke“.
c) Dodatno priporočilo, ki bi ga morale upoštevati države članice Priporoča se, da upravni organi CITES držav članic zbirajo in vodijo evidence o številu tigrov, ki se zadržujejo v vseh objektih za ujetništvo v državi, vključno z zoološkimi ustanovami z izdanim dovoljenjem, rezervati/oskrbovalnimi centri, cirkusi in potujočimi razstavami, ter kjer je to ustrezno, drugimi zasebnimi prostori.
Vse objekte bi bilo treba pozvati, naj zagotovijo podrobnosti o morebitnih spremembah svojih evidenc, da imajo organi na voljo najnovejše informacije.
Za izvedbo tega ukrepa bi morale države članice EU voditi stalne evidence vseh objektov, ki posedujejo tigre, v njihovi državi in za dobre prakse pri vzpostavitvi takih evidenc sodelovati z ustreznimi organizacijami, kot je Evropska zveza živalskih vrtov in akvarijev.
Upravni organi bi morali te podatke dati na voljo vsem ustreznim organom.